CELEX: 52007PC0730
Language: mt
Date: 2007-11-20
Title: Proposta għal regolament tal-Kunsill li jemenda r-Regolament (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula ta’ l-azzar u kejbils li joriġinaw, inter alia, mill-Afrika t’Isfel

Avviż Legali Importanti

|

52007PC0730

Proposta għal regolament tal-Kunsill li jemenda r-Regolament (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula ta’ l-azzar u kejbils li joriġinaw, inter alia, mill-Afrika t’Isfel  /* KUMM/2007/0730 finali */  

	[pic] | KUMMISSJONI TAL-KOMUNITAJIET EWROPEJ |Brussel 20.11.2007KUMM(2007) 730 finaliProposta għalREGOLAMENT TAL-KUNSILLli jemenda r-Regolament (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula ta’ l-azzar u kejbils li joriġinaw, inter alia, mill-Afrika t’Isfel(preżentata mill-Kummissjoni)MEMORANDUM TA' SPJEGAZZJONI KUNTEST TAL-PROPOSTA |110 | Il-bażijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 dwar protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-23 ta' Diċembru 2005 ('ir-Regolament bażiku') fil-proċediment li jikkonċerna l-importazzjonijiet ta' ċerti ħbula ta' l-azzar u kejbils li joriġinaw, inter alia, mill-Afrika t'Isfel. |120 | Il-kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ inkjesti li twettqu skond ir-rekwiżiti sostantivi u proċedurali stipulati fir-Regolament bażiku. |130 | Id-dispożizzjonijiet eżistenti fil-qasam tal-proposta F'Awwissu ta’ l-1999, il-Kunsill, permezz tar-Regolament (KE) Nru 1796/1999, impona dazju definittiv anti-dumping fuq importazzjonijiet ta’ ħbula ta’ l-azzar u kejbils li joriġinaw, inter alia, mill-Afrika t’Isfel. F’Novembru 2005, wara reviżjoni ta’ skadenza skond l-Artikolu 11(2) tar-Regolament bażiku, il-Kunsill, permezz tar-Regolament (KE) Nru 1858/2005 ddeċieda li għandhom jinżammu l-miżuri anti-dumping applikabbli għall-importazzjonijiet tal-prodott ikkonċernat li joriġina, inter alia, mill-Afrika t’Isfel. Il-Kummissjoni, permezz tad-Deċiżjoni 1999/572/KE tat-13 ta’ Awwissu 1999, aċċettat impenn fuq il-prezzijiet minn kumpanija mill-Afrika t’Isfel, Scaw Metals Group Haggie Steel Wire Rope ("Haggie" jew "il-kumpanija"). |141 | Il-konsistenza ma' politiki u għanijiet oħrajn ta' l-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TA’ L-IMPATT |Il-konsultazzjoni mal-partijiet interessati |219 | Il-parti interessata kkonċernata diġà kellha l-possibilità li tiddefendi l-interessi tagħha, b'konformità mad-dispożizzjonijiet tar-Regolament bażiku. |Il-ġbir u l-użu ta’ għarfien espert |229 | Ma kien hemm l-ebda ħtieġa għal għarfien espert estern. |230 | Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ġenerali ta' l-impatt għaċ-ċirkostanzi madwar il-proposta preżenti. |ELEMENTI ġURIDIċI TAL-PROPOSTA |305 | Taqsira ta’ l-azzjoni proposta F'Awwissu ta’ l-1999, il-Kunsill, permezz tar-Regolament (KE) Nru 1796/1999, impona dazju definittiv anti-dumping fuq importazzjonijiet ta’ ħbula ta’ l-azzar u kejbils li joriġinaw, inter alia, mill-Afrika t’Isfel. F’Novembru 2005, wara reviżjoni ta’ skadenza skond l-Artikolu 11(2) tar-Regolament bażiku, il-Kunsill, permezz tar-Regolament (KE) Nru 1858/2005 ddeċieda li għandhom jinżammu l-miżuri anti-dumping applikabbli għall-importazzjonijiet tal-prodott ikkonċernat li joriġina, inter alia, mill-Afrika t’Isfel. Il-Kummissjoni, permezz tad-Deċiżjoni 1999/572/KE tat-13 ta’ Awwissu 1999, aċċettat impenn fuq il-prezzijiet minn kumpanija mill-Afrika t’Isfel, Scaw Metals Group Haggie Steel Wire Rope. Il-kumpanija issa nstab li kisret dan l-impenn u għalhekk l-aċċettazzjoni tiegħu għandha tiġi rtirata. Fid-dawl ta' dan, hemm bżonn li r-Regolament (KE) Nru 1858/2005 jiġi emendat biex titneħħa l-eżenzjoni fuq id-dazji anti-dumping li bħalissa qed tgawdi l-kumpanija msemmija hawn fuq. |310 | Il-bażi ġuridika Ir-Regolament tal-Kunsill (KE) Nru 384/96 tat-22 ta' Diċembru 1995 dwar protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Il-prinċipju tal-proporzjonalità |331 | Il-proposta hija konformi mal-prinċipju tal-proporzjonalità għar-raġunijiet li ġejjin. Il-forma ta' l-azzjoni hija deskritta fir-Regolament bażiku msemmi hawn fuq ma tħallix skop għal deċiżjoni nazzjonali. |332 | L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jsir proporzjonali ma' l-għan tal-proposta mhix applikabbli. |L-għażla ta' l-istrumenti |341 | L-istrumenti proposti: Regolament. |342 | Mezzi oħra ma jkunux adattati għar-raġuni(jiet) li ġejja/in. Mezzi oħrajn ma jkunux adegwati minħabba li r-Regolament bażiku ma jipprevedix għażliet alternattivi. |L-IMPLIKAZZJONI BAġITARJA |409 | Il-proposta ma għandha l-ebda implikazzjoni fuq il-baġit tal-Komunità. |1.  Proposta għalREGOLAMENT TAL-KUNSILLli jemenda r-Regolament (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula ta’ l-azzar u kejbils li joriġinaw, inter alia , mill-Afrika t’IsfelIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea[1], u b’mod partikolari l-Artikoli 8 u 9 tiegħu,Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv,Billi:A. INVESTIGAZZJONI PREĊEDENTI U MIŻURI EŻISTENTI(1) F'Awwissu ta’ l-1999, il-Kunsill, permezz tar-Regolament (KE) Nru 1796/1999[2], impona dazju definittiv antidumping fuq importazzjonijiet ta’ ħbula ta’ l-azzar u kejbils li joriġinaw, inter alia , mill-Afrika t’Isfel.(2) F’Novembru 2005, wara reviżjoni ta’ skadenza skond l-Artikolu 11(2) tar-Regolament bażiku, il-Kunsill, permezz tar-Regolament (KE) Nru 1858/2005[3] iddeċieda li għandhom jinżammu l-miżuri antidumping applikabbli għall-importazzjonijiet tal-prodott ikkonċernat li joriġina, inter alia , mill-Afrika t’Isfel.(3) Il-Kummissjoni, permezz tad-Deċiżjoni 1999/572/KE tat-13 ta’ Awwissu 1999[4], aċċettat impenn fuq il-prezzijiet minn kumpanija mill-Afrika t’Isfel, Scaw Metals Group Haggie Steel Wire Rope ("Haggie" jew "il-kumpanija").(4) B’riżultat ta’ dan, l-importazzjonijiet fil-Komunità tal-prodott ikkonċernat li joriġina mill-Afrika t’Isfel, immanifatturat mill-kumpanija u ta’ tip ta’ prodott kopert mill-impenn ("il-prodott kopert") kienu eżentati mid-dazji definittivi antidumping .(5) F’dan ir-rigward ta’ min jinnota li ċerti tipi ta’ ħbula tal-wajer ta’ l-azzar u kejbils attwalment prodotti minn Haggie ġew esklużi mill-ambitu ta’ l-impenn. Għalhekk, ħbula tal-wajer ta’ l-azzar u kejbils bħal dawn kienu obbligati għall-ħlas tad-dazju antidumping meta daħlu fiċ-ċirkolazzjoni ħielsa fil-Komunità.B. NUQQAS TA’ KONFORMITÀ MA’ L-IMPENN(6) L-impenn offrut mill-kumpanija jobbliga lilha biex, inter alia , tesporta l-prodott kopert lejn il-Komunità Ewropea bi prezz ogħla minn ċerti prezzijiet minimi (MIPs) kif mistqarr fl-impenn.(7) Ġie rikonoxxut mill-kumpanija li, f’dak li għandu x’jaqsam ma’ l-eżenzjoni mid-dazji antidumping mogħtija mill-impenn, eżenzjoni bħal din għandha tingħata bil-kundizzjoni li titressaq “fattura ta’ l-impenn” lis-servizzi doganali tal-Komunità. Barra minn hekk, il-kumpanija ntrabtet li ma toħroġx fatturi ta’ impenn għall-bejgħ ta’ dawk it-tipi ta’ prodott ikkonċernat li mhumiex koperti mill-impenn u li huma għalhekk obbligati li jħallsu d-dazju antidumping . Il-kumpanija tagħraf ukoll li l-fatturi ta’ l-impenn maħruġa kellhom jinkludu t-tagħrif stipulat fl-Anness tar-Regolament 1858/2005.(8) It-termini ta' l-impenn jobbligaw ukoll lill-kumpanija biex tipprovdi lill-Kummissjoni b'tagħrif regolari u ddettaljat, fil-forma ta' rapport kull tliet xhur tal-bejgħ tagħha tal-prodott ikkonċernat lill-Komunità Ewropea. Rapporti bħal dawn kellhom jinkludu l-prodotti koperti mill-impenn li bbenefikaw mill-eżenzjoni mill-ħlas tad-dazju antidumping , kif ukoll dawk it-tipi ta’ ħbula ta’ l-azzar u kejbils li mhumiex koperti mill-impenn u li għalhekk huma obbligati li jħallsu d-dazju antidumping .(9) Jidher ċar li r-rapporti tal-bejgħ imsemmija qabel għandhom ikunu, kif ġie mressaq, kompluti, eżawrjenti u korretti fid-dettalji kollha u li t-tranżazzjonijiet jikkonformaw bis-sħiħ mat-termini ta’ l-impenn.(10) Bl-għan li tiżgura konformità ma' l-impenn, il-Kumpanija ntrabtet ukoll li tippermetti żjarat ta' verifika fuq il-post fl-istabbiliment tagħha biex tiġi vverifikata l-eżattezza u l-veraċità tad- data ppreżentata fir-rapporti msemmija ta' kull tliet xhur u biex tipprovdi t-tagħrif kollu meqjus bħala meħtieġ mill-Kummissjoni.(11) Ta’ min jinnota li l-kumpanija diġà rċeviet ittra ta’ twissija mis-servizzi tal-Kummissjoni fit-28 ta' Ottubru 2003 minħabba li kisret l-impenn billi ħarġet fatturi ta' l-impenn għal prodotti li mhumiex koperti mill-impenn iżda minflok huma suġġetti għall-miżuri antidumping . L-ittra ta’ twissija stqarret li fid-dawl taċ-ċirkustanzi partikolari li fihom sar dan il-ksur ma kienx hemm il-ħsieb li tkun irtirata l-aċċettazzjoni ta' l-impenn, iżda ġie enfasizzat li kull ksur sussegwenti ta' l-impenn, anki ta' natura żgħira, jagħmilha diffiċli għall-Kummissjoni li żżomm l-aċċettazzjoni ta’ l-impenn mill-kumpanija.(12) Iż-żjara ta’ verifika saret fil-5-6 ta' Frar 2007 fl-istabbiliment tal-kumpanija fl-Afrika t'Isfel.(13) Iż-żjara ta’ verifika lill-kumpanija stabbiliet li l-kumpanija ħarġet fatturi ta' l-impenn għal ħbula ta' l-azzar u kejbils li mhumiex koperti mill-impenn iżda minflok huma suġġetti għall-miżuri antidumping . Stabbiliet ukoll li l-kumpanija naqset milli tilħaq l-obbligu tagħha li tirrispetta l-MIP f'okkażjoni waħda. Barra minn hekk, il-kumpanija ħarġet fatturi ta’ l-impenn li mhumiex konformi ma’ l-Anness tar-Regolament (KE) Nru 1858/2005. Barra dan, matul iż-żjara ta’ verifika, ġie stabbilit li r-rapporti ta’ bejgħ ta’ l-impenn ta’ kull tliet xhur kif imressqa mill-kumpanija ma kinux kompluti, eżawrjenti u korretti fid-dettalji kollha.(14) Id-Deċiżjoni tal-Kummissjoni 2007/[..]/KE tistipula f’aktar dettall in-natura tal-ksur li nstab,ADOTTA DAN IR-REGOLAMENT:Artikolu 1L-Artikolu 1(5), l-Artikolu 2 u l-Anness tar-Regolament (KE) Nru 1858/2005 għandhom jitħassru, u l-Artikolu 1(6) tiegħu għandu jiġi nnumerat mill-ġdid bħala Artikolu 1(5), u l-Artikolu 3 tiegħu wkoll għandu jiġi nnumerat mill-ġdid bħala Artikolu 2.Artikolu 2Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005, ĠU L 340, 23.12.2005, p. 17.[2] ĠU L 217, 17.8.1999, p. 1.[3] ĠU L 299, 16.11.2005, p.1, kif emendat l-aħħar mir-Regolament (KE) Nru 121/2006, ĠU L 22, 26.1.2006, p. 1.[4] ĠU L 217, 17.8.1999, p. 63.